|  |
| --- |
| Masarykova cesta 161000 LjubljanaSlovenijae-naslov: gp.mizs@gov.si  |
| Številka: 007-163/2018/12 |
| Ljubljana, 6. 11. 2018 |
| EVA 2018-3330-0040 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sklep o spremembah in dopolnitvah Sklepa o preoblikovanju Urbanističnega inštituta Republike Slovenije v javni raziskovalni zavod (EVA 2018-3330-0040) – predlog za obravnavo**  |
| **1. Predlog sklepov vlade:** |
| Na podlagi 3. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 32. člena Zakona o raziskovalni in razvojni dejavnosti (Uradni list RS, št. 22/06 – uradno prečiščeno besedilo, 61/06 – ZDru-1, 112/07, 9/11, 57/12 – ZPOP-1A in 21/18 – ZNOrg) in 6. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739) in 55/17) je Vlada Republike Slovenije na svoji .. seji dne … sprejelaSKLEPVlada Republike Slovenije je sprejela Sklep o spremembah in dopolnitvah Sklepa o preoblikovanju Urbanističnega inštituta Republike Slovenije v javni raziskovalni zavod (EVA 2018-3330-0040) in ga objavi v Uradnem listu Republike Slovenije.Prejmejo:* Ministrstvo za izobraževanje, znanost in šport
* Ministrstvo za javno upravo
* Ministrstvo za finance
* Služba Vlade Republike Slovenije za zakonodajo
* Ministrstvo za okolje in prostor
* Ministrstvo za delo, družino, socialne zadeve in enake možnosti
* Urbanistični inštitut Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Dr. Meta Dobnikar, v.d. generalne direktorice Direktorata za znanostMag. Peter Volasko, sekretar, Sektor za znanost Eva Marjetič, sekretarka, Sektor za znanost |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 2550 Ministrstvo za okolje in prostor | 2550–16-0002 »Spodbujanje urbanega razvoja« | 160105 »Upravljanje s prostorom« | 75.000 | 75.000 |
| 2611 Ministrstvo za delo, družino, socialne zadeve in enake možnosti | 2611-11-0043 »Zagotavljanje enakih možnosti invalidov« | 7677 »Izvajanje zakona o izenačevanju možnosti invalidov«  | 15.000 |  |
| **SKUPAJ** | **90.000** | **75.000** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**Sklep o spremembah in dopolnitvah Sklepa o preoblikovanju Urbanističnega inštituta Republike Slovenije v javni raziskovalni zavod (EVA 2018-3330-0040) nima finančnih posledic, saj se v sklep vpisujejo le že z Zakonom o urejanju prostora (Uradni list RS, št. 61/17) in z Zakonom o izenačevanju možnosti invalidov (Uradni list RS, št. 94/10, 50/14 in 32/17) določene obveznosti Ministrstva za okolje in prostor in Ministrstva za delo, družino, socialne zadeve in enake možnosti. Ministrstvo za okolje in prostor v okviru nalog po Zakonu o urejanju prostora v letih 2018 in 2019 načrtuje financiranje v višini 75.000 EUR, in sicer iz proračunske postavke št. 160105 »Upravljanje s prostorom«, ukrep št. 2550–16-0002 »Spodbujanje urbanega razvoja«. Ministrstvo za delo, družino, socialne zadeve in enake možnosti pa v okviru nalog po Zakonu o izenačevanju možnosti invalidov v letu 2018 Urbanistični inštitut Republike Slovenije financira v višini 15.000 EUR. S spremembo skrajšanega imena Urbanističnega inštituta Republike Slovenije v »UIRS« se skrajšano ime poenoti z imenom, ki ga inštitut že uporablja, zato sprememba nima finančnih posledic. |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sedmi odstavek 9. člena Poslovnika Vlade Republike Slovenije določa, da se javnosti pri pripravi sklepa ne povabi k sodelovanju. |
| / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  **dr. Jernej Pikalo** **MINISTER** |

 **PREDLOG**

Na podlagi 3. in 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in 32. člena Zakona o raziskovalni in razvojni dejavnosti (Uradni list RS, št. 22/06 – uradno prečiščeno besedilo, 61/06 – ZDru-1, 112/07, 9/11, 57/12 – ZPOP-1A in 21/18 – ZNOrg) je Vlada Republike Slovenije sprejela

**Sklep o spremembah in dopolnitvah Sklepa o preoblikovanju Urbanističnega inštituta Republike Slovenije v javni raziskovalni zavod**

**1. člen**

V Sklepu o preoblikovanju Urbanističnega inštituta Republike Slovenije v javni raziskovalni zavod (Uradni list RS, št. 13/93, 46/93, 65/99, 96/03, 11/06, 68/08 in 47/11) se v drugem odstavku 2. člena kratica »UI« nadomesti s kratico »UIRS«.

V petem odstavku se kratica »UI RS« nadomesti s kratico »UIRS«.

**2. člen**

V 3. členu se za tretjim odstavkom dodata nova četrti in peti odstavek, ki se glasita:

»Inštitut v skladu s programom dela ministrstva, pristojnega za prostor, izvaja razvojne in strokovno tehnične naloge na področju urejanja prostora. Izvedbo nalog nadzira ministrstvo, pristojno za prostor. Naloge se na predlog ministrstva, pristojnega za prostor, vpišejo v vsakoletni program dela Inštituta.

Na podlagi vsakoletnega programa dela, ki ga v delu, ki se nanaša na naloge, povezane z invalidskim varstvom, potrdi ministrstvo, pristojno za invalidsko varstvo, Inštitut opravlja analitične, strokovne in informacijske naloge glede uporabe in prilagoditve objektov v javni rabi ter dostopnosti do blaga in storitev, ki so na voljo javnosti. Izvedbo teh nalog nadzira ministrstvo, pristojno za invalidsko varstvo.«.

**3. člen**

V 5. členu se za prvim odstavkom doda nov drugi odstavek, ki se glasi:

»Za izvajanje nalog iz četrtega in petega odstavka 3. člena tega sklepa se medsebojna razmerja med Inštitutom in pristojnim ministrstvom podrobneje uredijo s pogodbo.«.

**4. člen**

14. člen se spremeni tako, da se glasi:

»Sredstva, potrebna za izvajanje svojih dejavnosti, Inštitut pridobiva:

* iz proračuna Republike Slovenije,
* iz proračuna Evropske unije,
* s plačili za storitve,
* s prodajo blaga in storitev na trgu,
* z donacijami in darili,
* iz drugih virov.«.

**5. člen**

V 15. členu se za drugim odstavkom dodata nova tretji in četrti odstavek, ki se glasita:

»Sredstva za izvajanje nalog iz četrtega odstavka 3. člena tega sklepa Inštitut pridobiva na podlagi vsakoletnega programa dela Inštituta. Višina in način pridobivanja sredstev iz državnega proračuna se uredita s pogodbo iz drugega odstavka 5. člena tega sklepa.

Sredstva za izvajanje nalog iz petega odstavka 3. člena tega sklepa Inštitut pridobiva na podlagi vsakoletnega programa dela, ki ga v delu, ki se nanaša na naloge, povezane z invalidskim varstvom, potrdi ministrstvo, pristojno za invalidsko varstvo. Višina in način pridobivanja sredstev iz državnega proračuna se uredita s pogodbo iz drugega odstavka 5. člena tega sklepa.«.

PREHODNA IN KONČNA DOLOČBA

**6. člen**

Inštitut v treh mesecih od uveljavitve tega sklepa uskladi statut s tem sklepom.

**7. člen**

Ta sklep začne veljati petnajsti dan po objavi v Uradnem listu Republike Slovenije.

Št.

Ljubljana, dne …. novembra 2018

EVA 2018-3330-0040

 Vlada Republike Slovenije

 Marjan Šarec

 predsednik

Obrazložitev

Določbe Sklepa o preoblikovanju Urbanističnega inštituta Republike Slovenije v javni raziskovalni zavod se dopolnjujejo z novimi dejavnostmi in nalogami, ki jih je inštitut pridobil na podlagi 46. člena Zakona o urejanju prostora (Uradni list RS, št. 61/17) in 9. člena Zakona o spremembah in dopolnitvah Zakona o izenačevanju možnosti invalidov (Uradni list RS, št. 50/14).

46. člen Zakona o urejanju prostora (Uradni list RS, št. 61/17) določa, da lahko razvojne in strokovno tehnične naloge na področju urejanja prostora v skladu s programom dela ministrstva, pristojnega za prostor, izvajata Urbanistični inštitut Republike Slovenije in Geodetski inštitut Slovenije. Izvedbo nalog nadzira ministrstvo, pristojno za prostor. Naloge se na predlog ministrstva, pristojnega za prostor, vpišejo v vsakoletni program dela inštitutov, to je v program del Urbanističnega inštituta Republike Slovenije in ločeno v program del Geodetskega inštituta Slovenije, ki je sestavni del letnega programa državne geodetske službe.

Drugi, tretji in četrti odstavek 29. člena Zakona o izenačevanju možnosti invalidov (Uradni list RS, št. 94/10, 50/14 in 32/17), ki opredeljuje razvojne naloge, določajo, da analitične, strokovne in informacijske naloge glede uporabe in prilagoditve objektov v javni rabi ter dostopnosti do blaga in storitev, ki so na voljo javnosti, opravlja Urbanistični inštitut Republike Slovenije. Naloge opravlja inštitut na podlagi vsakoletnega programa dela, ki ga potrdi ministrstvo, pristojno za invalidsko varstvo. Sredstva za opravljanje razvojnih nalog se zagotavljajo v proračunu Republike Slovenije.

Hkrati se v aktu o ustanovitvi v drugem in petem odstavku 2. člena poenoti skrajšano ime Urbanističnega inštituta Republike Slovenije v "UIRS", ki ga inštitut uporablja že zdaj, v 14. členu pa se viri financiranja navedejo širše.